text: Afsløring: International musikstjerne gæster Stafet for Livet
  09 september 2017 kl. 14.20
  Indtil nu har det været hemmeligt, hvem der skulle optræde under Stafet for Livet i Haderslev lørdag aften. Men nu er det afsløret.
  Til daglig er han en del af det amerikanske band The Black Eyed Peas. Men i aften optræder rapperen Taboo solo ved Stafet for Livet i Haderslev. 
  Kl. 19.20 går han på scenen.
  Indtil nu har arrangørerne af sikkerhedsmæssige grunde ikke kunne offentliggøre navnet. De mere end 7000 deltagere har bare fået at vide, at der ventede dem en stor overraskelse. 
  Gruppen udgav sit første album i 1998 og står bag store hits som "Where Is the Love?" og "My Humps".
  Stafet for Livet i Haderslev er af de største stafetter, der bliver holdt i år. Allerede inden starten gik, var der indsamlet 1,2 millioner kroner til kampen mod kræft.
  